36 Mona e seng kgale haholo, tlase mane, Mexico. Mofutsana, wa monnamoholo wa Momexico, ya motsho, moriri o moputswa, ditedu tse putswa, ya sokang, a fumana, dijo tse nepahetseng bophelong ba hae. Ke eo a etla sefaleng; MoCatholic, ka tumelo; a potoloha, ka kobonyana ya sholo mahetleng a hae, a sa rwala, dieta, ka maoto a sosobaneng. O ne a mpatla. Mme ha a fihla a kgumama kapelaka, ka mophahamisa ka letsoho. Mme a phopholetsa lesela la thapelo la hae, lesela la thapelo, le tsofetseng, o ne a ntse a lephopholetsa ka nako tsohle, ha a ntse a rapela. Mme kare, “Seo hase hlokahale, ntate. Haho hlokahale hore o etse seo. Beha ntho eo kwana, motsotswana feela.” Toloko ya mmolella. Yaba o ya mphopholetsa. Kare “ Tloho kwano feela, ntate. Ke rata hore o dumele ho Morena Jesu.” Yaba o phahamisa matsoho a hae a tsofetseng, a itshwarella ka mahetla a ka, mme a leketlisa hlooho ya hae mahetleng a ka, mme ka lebella maoto a maputswa a sosobaneng, a nang le lerole, a silafetseng. Yaba ke ntsha seta se seng sa dieta tsaka, sheba hore na setla molekana. Nka mpa ka tsamaya ke sa rwala dieta honale ho mobona ale jwalo. O ya bona, pelo yaka yaya ho yena. O ne a foufetse.